
Martfű Város Önkormányzata Gyermekjóléti és Szociális Szolgáltatási Központ létrehozásáról

Tisztelt Képviselő-testület !

Martfű Város Önkormányzatának Képviselő-testülete 2012. június 28-ai ülésén döntött a Szolnoki Kistérség Többcélú Társulásából történő kiválásról, azzal hogy Martfű Város Képviselő-testülete a társulás által ellátott feladatokat önállóan kívánja megszervezni.

A képviselő-testület a döntéssel egyidejűleg feladatként tűzte ki, hogy a társulás által végzett feladatok az önkormányzat által  történő ellátásának szervezeti keretit, személyi, tárgyi feltételeit ki kell dolgozni.
A szociális alapellátások közül az étkeztetést és a házi segítségnyújtást 2012. július 01. napjától Martfű Város Önkormányzata végzi. A kötelezően ellátandó feladatok közül az idősek nappali   ellátásának megszervezésére még nem került sor. 
A Szolnoki Kistérség Többcélú Társulásából való kiválást megelőzte az a szándék, hogy városunkban az itt élők érdekeit szolgáló, jól működő szociális ellátó rendszert hozzunk létre. 

A létrehozandó Martfű Város Önkormányzatának Gyermekjóléti és Szociális Szolgáltató Központja integrált formában működő szociális és gyermekvédelmi intézmény lenne, több szolgáltatási egységgel.

A Gyermekjóléti és Szociális Szolgáltató Központ a gyermekjóléti és szociális alapszolgáltatások keretein belül  az alábbi szolgáltatási elemeket foglalná magában:

Gyermekjóléti szolgáltatás 

Családsegítés

Étkeztetés

Házi segítségnyújtás

Nappali ellátás ( idősek klubja )

A közétkeztetés keretein belül:

Gyermekétkeztetés 

Szociális étkeztetés  kerülne megvalósításra.
A létrehozandó intézmény működési engedélyeztetéséhez szükséges a Képviselő-testület által elfogadott  alapító okirat és  a szakmai program amelynek kötelező melléklete tartalmazza többek között az intézmény szervezeti és működési szabályzatát, az intézményi házirendet. 

Kérem a Tisztelt Képviselő-testületet, az előterjesztés megtárgyalására, és az alapító okirat létrehozásáról valamint a létrehozandó intézmény szakmai programjának elfogadásáról szóló döntés meghozatalára.  

Martfű, 2012. szeptember 18.
dr. Kiss Edit 

polgármester

Látta : Szász Éva 

jegyző

Határozati javaslat

Martfű Város Önkormányzata Képviselő-testülete
…………/2012. (IX.26.) Ö. határozat
Martfű Város Önkormányzatának Gyermekjóléti és Szociális Szolgáltató Központja létrehozásáról
Martfű Város Önkormányzatának Képviselő-testülete megtárgyalta a Gyermekjóléti és Szociális Szolgáltató Központja létrehozásáról szóló előterjesztést és az Egészségügyi, Szociális és Foglalkoztatási Bizottság javaslata alapján  az alábbi döntést hozza:

Martfű Város Önkormányzatának Képviselő-testülete 2013. 01. 01. napjától Martfű Város Önkormányzatának Gyermekjóléti és Szociális Szolgáltató Központja megnevezésű költségvetési szervet alapít. 
A Képviselő-testület a Martfű Város Önkormányzatának Gyermekjóléti és Szociális Szolgáltató Központja alapító okiratát a határozat melléklete szerint jóváhagyólag elfogadja.  
Határozati javaslat: 
Martfű Város Önkormányzata Képviselő-testülete
………./2012. (IX.26.) Ö. határozat
Martfű Város Önkormányzata Képviselő-testülete megtárgyalta a 2013 január 01. napjától létrehozott Martfű Város Önkormányzatának Gyermekjóléti és Szociális Szolgáltató Központja Szakmai programját, melyet elfogad.
